b'\n_START_ARTICLE_\nBACnet\n_START_PARAGRAPH_\nBACnet (forkortelse af building automation and control networks) er en dataprotokol til bygningsautomatik og datanet til styringsform\xc3\xa5l. BACnet er en ASHRAE, ANSI og ISO standardiseret protokol._NEWLINE_BACnet blev designet til at tillade kommunikation af bygningsautomatik og styresystemer til anvendelser s\xc3\xa5som styring af opvarmning, ventilation, luftkonditionering, belysning, adgangskontrol og branddetekteringssystemer og deres forbundne udstyr. BACnet protokollen yder mekanismer til at udveksle information mellem computeriserede bygningsautomatikenheder, uanset deres bygningsserviceydelse.\n_START_SECTION_\nHistorie\n_START_PARAGRAPH_\nUdviklingen af BACnet protokollen begyndte juni 1987, i Nashville, Tennessee, ved det stiftende m\xc3\xb8de ved Standard Project Committee (SPC). Komit\xc3\xa9en arbejdede p\xc3\xa5 at n\xc3\xa5 konsensus ved at anvende arbejdsgrupper til at opdele standardens skabelsesproces. Arbejdsgrupperne fokuserede p\xc3\xa5 specifikke omr\xc3\xa5der og giver information og anbefalinger til hovedkomit\xc3\xa9en. De f\xc3\xb8rste tre arbejdsgrupper var datatype- og attribut-arbejdsgruppen, Primitive Data Format-arbejdsgruppen \xe2\x80\x93 og Application Services-arbejdsgruppen._NEWLINE_BACnet blev til ASHRAE/ANSI standard 135 i 1995 \xe2\x80\x93 og ISO 16484-5 i 2003. BACnet testmetoder til overensstemmelsespr\xc3\xb8vning blev publiseret i 2003 som BSR/ASHRAE standard 135.1. BACnet er under l\xc3\xb8bende vedligeholdelse af ASHRAE Standing Standard Project Committee 135._NEWLINE_BACnet havde en n\xc3\xa6sten \xc3\xb8jeblikkelig indflydelse p\xc3\xa5 HVAC styringsindustrien. I 1996 annoncerede Alerton et komplet BACnet produktlinje til HVAC styring, fra operat\xc3\xb8r arbejdsstationer og ned til sm\xc3\xa5 VAV-styringsenheder. Automated Logic Corporation og Delta Controls fulgte efter kort tid efter. Den 30. maj 2011 var 515 Vendor IDs blevet udstedt og distribueret internationalt. Disse vendor IDs kan ses i kilden._NEWLINE_H. Michael (Mike) Newman, leder af Computer Section af Utilities and Energy Management Department ved Cornell University, betjente som BACnet komit\xc3\xa9ens bestyrelsesformand indtil juni 2000, da han blev efterfulgt af hans vicebestyrelsesformand gennem 13 \xc3\xa5r, Steven (Steve) Bushby fra NIST. Gennem Steve Bushby\'s 4 \xc3\xa5rs l\xc3\xb8betid som komit\xc3\xa9ens bestyrelsesformand blev BACnet standarden genudgivet to gange, i 2001 og 2004, hver gang med mere form\xc3\xa5en tilf\xc3\xb8jet til standarden. 2001 versionen var bl.a. kendetegnet med udvidelser til underst\xc3\xb8ttelse af brand- / livs-sikkerhedssystemer. I juni 2004 \xe2\x80\x93 17 \xc3\xa5r efter det f\xc3\xb8rste BACnet m\xc3\xb8de og tilbage i Nashville, William (Bill) Swan (alias "BACnet Bill") fra Alerton begyndte hans 4 \xc3\xa5r som komit\xc3\xa9ens bestyrelsesformand. Gennem hans l\xc3\xb8betid \xc3\xb8gedes antallet af komit\xc3\xa9ens arbejdsgrupper til 11, som arbejder for omr\xc3\xa5der s\xc3\xa5som underst\xc3\xb8ttelse for belysning, adgangskontrol, energiforsyning/bygningsintegration og tr\xc3\xa5dl\xc3\xb8s kommunikation. Juni 2008, i Salt Lake City tog Dave Robin fra Automated Logic Corporation over som komit\xc3\xa9ens bestyrelsesformand efter 4 \xc3\xa5r som vicebestyrelsesformand._NEWLINE_Januar 2006 slog BACnet Manufacturers Association og BACnet Interest Group of North America sig sammen til en ny organisation kaldet BACnet International._NEWLINE_If\xc3\xb8lge Alertons white paper har BACnet vundet over LonWorks/LonTalk i kampen om den sande \xc3\xa5bne bygningsautomatik-protokol.\n_START_SECTION_\nProtokol oversigt\n_START_PARAGRAPH_\nBACnet protokollen definerer et antal services, som anvendes til at kommunikere mellem bygningsenheder. Protokolservices omfatter Who-Is, I-Am, Who-Has, I-Have, som anvendes til enheds og objekt rekognoscering. Services s\xc3\xa5som Read-Property og Write-Property bliver anvendt til datadeling. BACnet protokollen definerer et antal objekter som kan arbejdes p\xc3\xa5 af servicene. Objekterne omfatter Analog Input, Analog Output, Analog Value, Binary Input, Binary Output, Binary Value, Multi-State Input, Multi-State Output, Calendar, Event-Enrollment, File, Notification-Class, Group, Loop, Program, Schedule, Command og Device._NEWLINE_BACnet protokollen definerer et antal af dataforbindelser / fysisk lag, inklusiv ARCNET, Ethernet, BACnet/IP, punkt-til-punkt over RS-232, Master-Slave/Token-overf\xc3\xb8rsel over RS-485 og LonTalk.\n_START_SECTION_\nBACnet testning\n_START_PARAGRAPH_\nBACnet Testing Laboratories blev grundlagt af BACnet International til at teste produkter efter BACnet standarden og underst\xc3\xb8ttelsesoverholdelse testning og interoperabilitetstestning aktiviteter og best\xc3\xa5r af BTL Manager og BTL-WG.\n_START_SECTION_\n\xc3\x85bne implementationer\n_START_PARAGRAPH_\nDer er blevet lavet flere \xc3\xa5bne datanet protokolstakke bl.a. til Linux, indlejrede systemer, Java, Python, C\xe2\x99\xaf.'